[{"text_idx": "#000001", "text": "Wrth i ni ddygymod a\u0302\u2019r realiti newydd hwn, a llawer ohonom yn brysio i ddod yn gyfarwydd a\u0302 sianelau ar y cyfryngau cymdeithasol a llwyfannau digidol eraill, rwyf wedi bod yn meddwl am yr heriau penodol sy\u2019n ein wynebu ni fel sector gwaith ieuenctid. Gan amlaf, gweithwyr ieuenctid yw\u2019r pwynt cyswllt cyntaf i bobl ifanc pan fo pethau\u2019n anodd, neu pan fo pobl ifanc eisiau cyngor neu gymorth ymarferol, ac rwyf wedi cael nifer o drafodaethau\u2019n ddiweddar am yr effaith bryderus a gaiff y cyfyngiadau symud ar ein pobl ifanc, sydd wir yn peri pryder i mi, a fydd yn cynyddu wrth i\u2019r cyfyngiadau symud barhau am gyfnod hirach. Wrth i\u2019r galw am ein gwasanaethau gynyddu, rhaid i ni sicrhau ein bod yn parhau i gynnal perthynas ddiogel o ymddiriedaeth gyda phobl ifanc wrth i ni symud i\u2019r byd ar-lein a gweithio mewn ffyrdd newydd."}, {"text_idx": "#000004", "text": "O'r trafodaethau yn ystod yr wythnosau diwethaf, rwyf hefyd yn ymwybodol bod llawer ohonoch yn gweld y ffordd newydd hon o weithio yn dipyn o her. Mae'n bwysig cydnabod hyn a mynd i'r afael ag ef fel ein bod yn parhau i roi dulliau cymorth ar waith i gefnogi ein staff rheng flaen, yn ogystal a\u0302 diwallu anghenion ein pobl ifanc. Yn ystod y cyfnod hwn, efallai y byddwch mewn sefyllfa lle bydd gennych ffenestr i ystafell fyw rhywun, eu hystafell wely, neu eu cartref. Mae hyn yn ddrych dwy ffordd. Byddwch yn arsylwi ac yn sgwrsio mewn ffordd a allai deimlo'n newydd ac a all wneud ymarferwyr profiadol hyd yn oed yn ddi-hyder. Mae hyn yn codi materion i reolwyr eu hystyried pan fyddant yn cynnal sesiynau goruchwylio unigol ac yn hwyluso ymarfer myfyriol gyda'u ti\u0302m."}, {"text_idx": "#000009", "text": "\"Mae defnyddio technolegau digidol, gweithio o bell o'n cartrefi a'r her o fod mewn amgylcheddau ffisegol ar waha\u0302n yn profi ein sgiliau presennol. Mae\u2019n ein hannog i ddatblygu sgiliau newydd ar frys. Er bod y sector gwaith ieuenctid yn addasu i gynnig gwasanaeth digidol newydd yn bennaf, mae egwyddorion diogelu yn parhau'r un fath. Mae'r systemau a ddefnyddiwyd o\u2019r blaen i adrodd am bryderon diogelu a lles yn parhau i fod yn weithredol. Camgymeriad y gallem ni ei wneud yn y cyfnod hwn, nas gwelwyd mo\u2019i debyg o\u2019r blaen, yw ceisio bod yn rhywbeth nad ydym ni, fel cwnselydd neu weithiwr cymdeithasol, gan weithio y tu hwnt i'n sgiliau."}, {"text_idx": "#000014", "text": "\u2022 Os byddwch yn cael gwybodaeth gan berson ifanc neu gan rywun arall ei fod mewn perygl, rhaid i chi roi gwybod am y pryderon hyn cyn gynted a\u0302 phosibl."}, {"text_idx": "#000016", "text": "\u2022 Dylai fod gan bob gwasanaeth Swyddog Diogelu Dynodedig. Mae\u2019r amgylchiadau presennol yn golygu y gall y person hwnnw newid wrth i bobl orfod hunanynysu. Gwnewch yn siw\u0302r eich bod yn gwybod pwy yw Swyddog Diogelu Dynodedig y dydd ar gyfer eich gwasanaeth. Dylech gysylltu a\u0302'r person hwn i drafod eich pryder a bydd yn helpu i wneud y penderfyniad ynghylch a ddylid rhoi gwybod am berson ifanc sydd mewn perygl. Os na allwch gysylltu a\u0302'r Swyddog Diogelu Dynodedig, rhaid i chi roi gwybod am eich pryder eich hun - peidiwch ag oedi."}, {"text_idx": "#000024", "text": "Pan fyddwch ar-lein, mae Gweithdrefnau Diogelu Cymru yn parhau\u2019n berthnasol. Fodd bynnag, mae'n aml yn ddefnyddiol i feddwl am ar yr hyn y byddech chi'n ei wneud wyneb yn wyneb a chymhwyso hynny i\u2019r cyd-destun newydd. Er enghraifft, pe byddech yn cyfarfod a\u0302 pherson ifanc wyneb yn wyneb, byddech yn cynnal asesiad risg, byddech yn mynd gydag ail berson, a byddai cydweithiwr yn cael gwybod beth yw hyd, diben a chanlyniad y cyfarfod. Ceir isod rai awgrymiadau a phethau i feddwl amdanyn nhw i'ch diogelu chi a\u2019r pobl ifanc pan fyddwch ar-lein. \u2022 Atgoffwch y bobl ifanc o'r gweithdrefnau diogelu a chyfrinachedd presennol."}, {"text_idx": "#000027", "text": "\u2022 Sicrhewch eich bod ond yn defnyddio pwyntiau cyswllt proffesiynol (ffo\u0302n a chyfryngau cymdeithasol) wrth gysylltu a\u0302 phobl ifanc."}, {"text_idx": "#000041", "text": "Mae ProMo-Cymru'n cynnal eu gweminar nesaf o'r gyfres Creating Conversations ddydd Iau 30 Ebrill am 13:30-14:15. Byddant yn edrych ar sut y mae algorithmau\u2019r cyfryngau cymdeithasol yn gweithio a sut y gellir defnyddio'r rhain er ein budd ni."}, {"text_idx": "#000043", "text": "Os ydych wedi colli unrhyw un o'r pedair gweminar flaenorol \u2013 a oedd yn trafod cynadledda ar-lein, apps negeseua i bobl ifanc, tueddiadau ar y cyfryngau cymdeithasol a chreu fideos o gartref - gallwch ddal i fyny yma."}, {"text_idx": "#000044", "text": "Meic \u2013 mwy o wybodaeth am yr hyn sydd ar gael"}, {"text_idx": "#000048", "text": "\u2022 Caiff y gwasanaeth ei staffio gan di\u0302m o Eiriolwyr Gynghorwyr o amrywiaeth o gefndiroedd, gan gynnwys gyrfaoedd, y gwasanaeth ieuenctid, y gwasanaethau cymdeithasol, y gyfraith a'r proffesiwn addysgu."}, {"text_idx": "#000050", "text": "\u2022 Ceir adnoddau mewnol helaeth sy'n ategu gwybodaeth yr Eiriolwyr Gynghorwyr er mwyn llywio'r broses drosglwyddo 3 ffordd, cyfeirio, ac atgyfeirio a hefyd dolenni i gymorth ar-lein ac wyneb yn wyneb - yn uniongyrchol i bobl ifanc a gweithwyr proffesiynol."}, {"text_idx": "#000055", "text": "Mae'r gwasanaeth wedi cael cefnogaeth dda ond mae'r gweithwyr proffesiynol dan sylw wedi cydnabod bod angen i ddod at ei gilydd a meddwl am eu rhyngweithio a'u cysylltiadau. Mae'r lle diogel hwn, sy'n defnyddio meddalwedd fideo gynadledda, yn galluogi'r grw\u0302p i rannu eu gwaith mewn lleoliad cefnogol. Teimla Geraint, er ei bod yn hawdd sgipio sesiynau ymarfer myfyriol wrth wynebu sefyllfa argyfyngus, eu bod yn hollbwysig i gefnogi lles eich staff."}, {"text_idx": "#000056", "text": "Yn dilyn llwyddiant y gyfres gyntaf o gyfarfodydd ZOOM, pan fynychodd 38 o aelodau CWVYS, mae dyddiadau'r gyfres nesaf o ddyddiadau wedi eu rhyddhau."}, {"text_idx": "#000057", "text": "Bydd y gyfres nesaf o gyfarfodydd rhanbarthol ZOOM CWVYS yn canolbwyntio ar ddiogelwch a hyfforddiant.Cysylltwch gyda Catrin James .uk i dderbyn gwahoddiad i ymuno yn y cyfarfod yn eich rhanbarth chi:-"}, {"text_idx": "#000058", "text": "Bydd y cyfarfodydd yn darparu gofod cefnogol i\u2019r sector:-\u2022 Cadw mewn cyswllt gyda\u2019n gilydd\u2022 Canolbwyntio ar thema\u0302u penodol e.e. hyfforddiant, diogelwch, cyllido\u2022 Cefnogi a rhannu gwybodaeth a dealltwriaeth\u2022 Cyfathrebu pryderon a materion o bwys y sector i eraill\u2022 A bach o hwyl"}, {"text_idx": "#000068", "text": "Neges gan y Gweinidog Addysg"}]